חיל האוויר במהלך מבצע אחים

פעילותו של חיל האוויר במסגרת מבצע אחים כללה הנחתה של מטוסי הרקולס בסודאן והעלאת עולים באמצעותם ישירות לבסיסי החיל בישראל. הפעילות כללה שיתוף פעולה עם המוסד והקומיטי. במסגרת הפעילות עלו 4,162 עולים שהם כרבע מהעולים במבצע אחים.

 רקע 
בתחילת שנות ה-80 החל המוסד במאמצים להעלאת יהודי אתיופיה בטיסות אזרחיות, ממחנות הפליטים בסודאן בהם שהו, לאירופה, ומשם לישראל. על מנת להאיץ את קצב העלאת היהודים הוחלט להעלות את היהודים גם דרך הים, במסגרת מבצע נמל בית. המבצעים הימיים היו מסוכנים, הצריכו לוגיסטיקה מורכבת והיו קשים מאוד לעולים: הבאת העולים בלילה לנקודה בחוף סודאן תוך התגברות על מחסומי דרך של הצבא הסודאני, השטת העולים בסירות גומי בחשיכה מוחלטת, העלאת הסירות אל האונייה ועוד.

 התוכנית 
על מנת לייעל את המבצעים הוחלט להוציא את היהודים גם במטוסים. לצורך המבצע אותר בסודאן שדה התעופה קרתגו (), שדה נטוש מתקופת השלטון הבריטי, הנמצא בלב המדבר, כ-100 ק"מ מדרום לפורט סודאן. 

ב־31 במארס 1982, במסגרת מבצע "בת שיר", נשלח צוות בוחנים מחיל האוויר בכדי לבחון את המנחת. הצוות יצא בשני מסוקי יסעור שהמריאו מבסיס חיל האוויר בחצי האי סיני, ואתו כוח אבטחה מסיירת צנחנים בפיקוד ישראל זיו. במהלך הטיסה בוצעו שני תדלוקים אוויריים, ולבסוף נחתו המסוקים במנחת קרתגו. הכוח בחן את המנחת ומצא אותו מתאים לנחיתת מטוס תובלה. 

במאי 1982 בוצעו שני המבצעים הראשונים ובהם נחת מטוס הרקולס של חיל האוויר הישראלי בקרתגו, ועליו הועלו היהודים שהובאו למקום על ידי אנשי המוסד. העולים הוטסו ישירות לישראל.

בחלק ב' של המבצע, החל מיוני 1983, נחתו המטוסים במנחתים מאולתרים בלב המדבר. משטחי הנחיתה המאולתרים היו קרובים יותר למחנות הפליטים בהם שהו היהודים באזור אל-קדריף בדרום סודאן, דבר שקיצר את המסע אותו היו צריכים העולים לעבור ממחנות הפליטים, והקל על אנשי המוסד שהבריחו אותם.

 המבצעים 
 חלק א' 
חלק א'+ תאריכים  שם המבצע  מספר העולים13 במאי 1982  ספינת האהבה 1  13019 במאי 1982  ספינת האהבה 2  84

 חלק ב' 
חלק ב'+ תאריכים  שם המבצע  מספר העולים11 ביוני 1983  קרוב רחוק  16618 באוקטובר 1983  דף פתיחה  3083 בדצמבר 1983  שיעור מולדת  3263 בפברואר 1984  דרדס כחול  34526 באפריל 1984  סיכת זהב 1  3794 במאי 1984  סיכת זהב 2  314

 חלק ג' 
חלק ג'+ תאריכים  שם המבצע  מספר העולים28 בפברואר 1987  ציד נפשות  6727 במאי 1987  כנס בוגרים 7216 באפריל 1988  הצגת תכלית  5516 בדצמבר 1988  הערכה תקופתית  3295 במרץ 1989  ערב חדש  3034 במאי 1989  מבט שני  20526 באוקטובר 1989  אומנות לעם  31015 בפברואר 1990  אחים בדם  4252 במרץ 1990  חזרה לעתיד  344

 ראו גם 
מבצע יהושע - מבצע של חיל האוויר האמריקאי להעלאתם של נותרי מבצע משה.

 לקריאה נוספת 
 מיכה פלדמן, יציאת אתיופיה, הסוכנות היהודית לארץ־ישראל, 1998
 גד שמרון, הביאו לי את יהודי אתיופיה: הסיפור האמיתי, כך העלה ״המוסד״ את יהודי אתיופיה מסודאן, הד ארצי, 1998
 רפי ברג, לוחמי המוסד בים האדום, הוצאת שוקן, 2022

 קישורים חיצוניים 
על המבצעים להעלאת יהודי אתיופיה למדינת ישראל בין השנים 1978 - 1990 (וידאו), באתר המרכז למורשת המודיעין
דני לימור, מבצע העלאת יהודי אתיופיה לארץ, 2013, באתר יוטיוב.

כך הושלמה משימת העלאת יהודי אתיופיה לישראל, צוות שלנו 117, ספטמבר 2016, עמ' 7–10

 יובל מלחי, לנחות במדבריות סודן – חלק א', חלק ב', חלק ג', בפודקאסט "קטעים", 2020

 הערות שוליים 

קטגוריה:המוסד: מבצעים
קטגוריה:חיל האוויר הישראלי: קרבות ומבצעים 
קטגוריה:מבצע אחים
קטגוריה:מבצעי עלייה 
קטגוריה:מבצעי עלייה אוויריים
קטגוריה:סודאן: היסטוריה
קטגוריה:עליית ביתא ישראל
קטגוריה:שנות ה-1980 בישראל
קטגוריה:1990 בישראל